《忆旧游 甲午七月初三日五十一初度，自赋一阕》
清代·叶璧华

迟荷生九日，玉宇宵澄，独占秋清。跌宕琴歌里，且放怀天地，啸傲吟身。

茫茫风尘插足，若处是蓬瀛。嗟华发春云，朝来明镜，倏换星星。

徘徊胜游地，甚酒海花天，曩昔豪情。有当头皎月，问何今何古，证到前因。

待欲骑鲸归去，振袂到瑶京，怕贝阙高寒，重寻老鸦结素盟。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。